钦定古今图书集成/理学汇编/学行典/第022卷 > 皇极经世心易发微三 > 《交易》
## 钦定古今图书集成/理学汇编/学行典/第022卷 > 皇极经世心易发微三 > 《交易》

欲明交易，先观体用，盖体为主，用为交易也。体用比
和，不劳心力，而两家愿成。用生体，交易即成。体生用，
交易不成。体克用，费力方成。用克体，始终不成。正卦
生而互变克，先成而后悔。正卦克而互变生，先难而
后易。正旺生体，我得牙人之力。互旺生用，他得牙人
之权。互卦克体，有人破我。互旺克用，有人破他。互阳
是男，互阴是女。变卦生体克用，有人向我必成。变卦
生用克体，有人向他破我。互与用生扶，则彼党多，互
与体生扶，则此党众。甪旺货有利，用衰利少。凡日生
体日主比和，最利交易。怕日克主，主生日终是难成，
重生重克亦不利。生体者旺则吉，克体者旺则凶。非
惟无利，亦防官非。四植有情终为美，四植无情必难
成。

策曰：“元为两家，主事者，会为中人，运为己，世为他人，
财物大忌空缺逢逆尢宜顺数策全元会顺数，与中
人相就，逢世数缺，己与外人比和，若会生运，则交易
便成十零泄体，空费无成。顺数卦全体旺，逢生，得之
长久。逆数逢缺，体衰泄气，入手见祸。干兑泄气，重费
资财。坤卦生体，不劳而得。元克体，主事者不从。会克”
体中人厚利。运生世，己就人，世生运，人就己，数若两
断，不讼必病。生数顺旺，不谋而成，内外不可有逆。四
体不宜落空，元缺无人主张，零数缺终久无成，元世
俱空，始终莫就。凡问交易，必先看进退顺逆，次看生
克何如。零泄体空费无成，纵成亦费力，必虚耗而无
用。《元泄》体，主事人索己财物。元生运必成就。元克运，
运克元，皆不成。运克会减半，十百价增。数退逆，临成
又悔。若退数生体，悔后有成。